Danny Kaye

Danny Kaye (født David Daniel Kaminski; 18. januar 1911 i Brooklyn i New York City, død 3. mars 1987 i Los Angeles i California) var en amerikansk komiker, skuespiller og sanger.

Liv og virke
 Bakgrunn
Kaye vokste opp i Brooklyn; foreldrene var jødiske innvandrere fra Ukraina. Faren var skredder. Danny hadde to eldre brødre, begge født før familien utvandret til USA. Da Danny var tidlig i tenårene, døde moren. Danny begynte på high school i Brooklyn, men droppet ut etter kort tid. Han hadde en rekke jobber som stort sett endte med at han fikk sparken. Blant annet fikk han jobb hos en tannlege som satte ham til å passe kontoret mens det var lunsjpause, og ga ham sparken da han oppdaget at Danny hadde brukt tannlegeboret på tannlegekontorets tremøbler. I 1939 traff Danny Kaye imidlertid den samme tannlegens datter på en audition; hun het Sylvia Fine, og de  giftet seg i 1940.

Han ble oppdaget som skuespiller og gjorde etter hvert karriere både innen film og teater.

Skuespiller
Kayes broadway-debut kom i 1939 med The Straw Hat Revue. En av de største suksessene hans var Lady in the Dark fra 1941, der han i sangen «Tchaikovsky» ramset opp navnene på 54 russiske komponister på 38 sekunder.<ref>[https://www.youtube.com/watch?v=8DEJOwLQhJQ «Tchaikovsky», youTube]</ref> 

Danny Kaye fikk i løpet av 1940-årene stjernestatus for mimikken og humortalentet sitt. Han opptrådte blant annet i London Palladium, der den britiske kongefamilien ble sagt å ha hylt av latter.

Danny Kayes første spillefilm kom i 1944, og het Med piker i lasten. Senere spilte han i filmer som Generalinspektøren (1949), White Christmas (1954) og Hoffnarren (1956). Flere av filmene hans handlet om to like personer, begge spilt av Kaye, som forveksles med hverandre. Skuespilleren spilte også to biografiske roller, som H.C. Andersen i filmen Hans Christian Andersen og som jazzpionéren Red Nichols i The Five Pennies.

Danny Kaye ledet The Danny Kaye Show, et eget radiovarietéshow på CBS, i 1945 og 1946. Senere gav CBS ham et timelangt show i fjernsyn, også The Danny Kaye Show, og det varte fra 1963 til 1967. Det ble også i en periode vist på NRK. 

Han brukte sin kjendisstatus til å arbeide for barns rettigheter og sikkerhet, og ble i 1954 den første som ble utnevnt til ambassadør for UNICEF, FNs internasjonale barnehjelpsfond.

I 1955 besøkte han Norge som UNICEF-ambassadør og hilste på prinsesse Astrid under arrangementet på Saga kino i Oslo.Prinsesse Astrid hilser på Danny Kaye, 1955 I samme egenskap var han invitert til Bergen for en forestilling i Konsertpaleet, med Studentersamfunnet i Bergen som vertskap. Her forlangte han at to eksemplarer av alle bilder tatt under besøket hans, skulle sendes til UNICEFs hovedkvarter i Paris i propagandaøyemed. «Denne ekstrautgift som vi på ingen måte regnet med da vi vedtok at overskuddet av arrangementet skulle tilfalle UNICEFs barnefond, har beløpet seg til kr 3 198.»Mappe 2687/1955, A-0155 arkivet etter finansrådmannen, Bergen byarkiv

 Filmografi 


 Filmer 
 1935 Moon Over Manhattan 1937 Dime a Dance 1938 Getting an Eyeful 1938 Cupid Takes a Holiday 1938 Money on Your Life 1944 Med piker i lasten (Up in Arms) 1945 The Birth of a Star 1945 Mirakelmannen (Wonder Man) 1946 Gutten i røyken (The Kid from Brooklyn) 1947 Alle tiders helt (The Secret Life of Walter Mitty) 1947 Out of This World Series 1948 Ville toner (A Song is Born) 1949 Stjerneskudd I Hollywood (It's a Great Feeling) 1949 Generalinspektøren (The Inspector General) 1951 På rivieraen (On the Riviera) 1952 Hans Christian Andersen 1954 Assignment Children 1954 Bank i bordet (Knock on Wood) 1954 Screen Snapshots: Hula from Hollywood 1954 White Christmas 1955 Hollywood Beauty 1956 Hoffnarren (The Court Jester) 1956 Playtime in Hollywood 1958 Kryss i taket (Merry Andrew) – regissert av Michael Kidd
 1958 Jeg og obersten (Me and the Colonel) 1959 The Five Pennies 1960 The Millionairess 1961 Som to dråper vann (On the Double) 1963 Alt på krita (The Man from the Diner's Club) 1969 Den gale fra Chaillot (The Madwoman of Chaillot) 1981 Operasjon nynazist (Skokie) Fjernsyn 
 1938: Autumn Laughter 1962: The Danny Kaye Show with Lucille Ball 1963–1967: The Danny Kaye Show 1971: Here Comes Peter Cottontail 1971: Lørdagskveld med Erik Bye 1973: Lørdagskveld med Erik Bye 1975: An Evening with John Denver 1976: Pinocchio 1976: Peter Pan 1978: The Muppet Show 1981: An Evening with Danny Kaye 1981: Skokie 1985: The New Twilight Zone: «Paladin of the Lost Hour» 1986: The Cosby Show: «The Dentist»''

 Referanser 

 Eksterne lenker 




Kategori:Skuespillere fra USA
Kategori:Sangere fra USA
Kategori:Presidentens Frihetsmedalje
Kategori:Personer fra USA av ukrainsk opphav
Kategori:Personer fra New York City
Kategori:Jøder fra USA